NaiveNeuron/SloPal huggingface dataset:
Glváč, Martin, podpredseda NR SR (2018-12-04):
Ďakujem. S reakciou nikto. Vyhlasujem všeobecnú rozpravu... A, pardon. Pýtam sa, či sa chce niekto prihlásiť do rozpravy ústne. 12 poslan..., 10 je posledný? 12 poslancov. Takže poprosím od jednotky, končím možnosť prihlásiť sa, pán poslanec Beblavý, pani poslankyňa Zemanová, Marosz, Suchánek, Gaborčáková, Štarchoň, Sopko, Baláž, devina pán poslanec Budaj, pán poslanec Heger, pán poslanec Jurzyca, pani poslankyňa Cigániková. Takže nech sa páči, pán poslanec Beblavý, ako prvý.
Laššáková, Jana, podpredsedníčka NR SR (2013-10-28):
Na vystúpenie pána poslanca nie sú faktické poznámky. Končím možnosť prihlásiť sa s faktickými poznámkami. Teraz dávam možnosť prihlásiť sa do rozpravy ústne. Nikto sa do rozpravy ústne nehlási, končím možnosť prihlásiť sa do rozpravy ústne a vyhlasujem rozpravu za skončenú. Pani navrhovateľka chce sa vyjadriť k rozprave? Nech sa páči, máte slovo.
Blanár, Juraj, podpredseda NR SR (2021-02-03):
Ďakujem, pán minister. Teraz poprosím spravodajcu, ktorého určil navrhnutý gestorský výbor pre pôdohospodárstvo a životné prostredie, Jaroslava Karahutu, aby vystúpil so správou, nech sa páči.
Bugár, Béla, podpredseda NR SR (2017-09-12):
Vážené panie poslankyne, vážení páni poslanci, prosím vás, aby ste sa ukľudnili, pristúpime k jednotlivým hlasovaniam. (Ruch v sále.) Ešte predtým mi dovoľte na balkóne privítať študentov z osemročného gymnázia, a to z Bilíkovej ulice z Bratislavy. Buďte vítaní! (Potlesk.) Takže pristúpime teraz k hlasovaniu, a to v prvom čítaní, o návrhu skupiny poslancov na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 675). Prosím teraz pani poslankyňu Nehézovú, aby uviedla hlasovanie. 61. bod. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 675.)
M. Sabolová, poslankyňa: (2008-01-29):
Mňa by veľmi zaujímal názor, pán poslanec Hrušovský, keby sa vyjadrili takí tí radoví poslanci vládnej koalície, či vôbec vedia, o čom rokujeme a čo budú svojim občanom rozprávať, ak sa ich budú pýtať, čo dobré a pozitívne prináša Lisabonská zmluva. A veľmi mi tu chýba a možno aj práve pri rokovaní líderstvo Slovenskej národnej strany, ktoré ste si možno tiež, pán poslanec, nevšimli, že zatiaľ sme ich nepočuli sa vyjadriť k tejto zmluve tak ako ani v žiadnych rozhovoroch a vyjadreniach, pretože neviem, či im skutočne ide o bránenie národnoštátnych záujmov, ako hovoria, alebo len ide o deklaratórne vyhlásenia a dokumenty, ktoré síce v Národnej rade prijmeme, ale dopad na občana ony nemajú žiadny. Ale práve táto Lisabonská zmluva prinesie pre mnohých občanov aj veľké otázniky.
Martvoň, Anton, poslanec NR SR (2014-11-09):
Ďakujem pekne. Ja ak môžem zaujať stanovisko k tomuto videu, predmetný šot, ktorý sme mali možnosť vidieť, už je od rána na internete. Všetci poznáme toho človeka, ktorý predstavuje skupinu, ktorí sa nazývajú raperi. Je známy pod nicknamom Ego, taktiež pôsobil alebo pôsobí v skupine Kontrafakt. Prečo to hovorím? Je to skupina, ktorá v rámci mladých ľudí sa prezentuje tým spôsobom, že si neberú servítku pred ústa a povedia to, čo cítia. Čiže to, čo tu mnohokrát aj dneska hovoril pán Mihál, že takto on cítil, keď nám tu nadával, to, čo tu hovoril pán Matovič, keď nám tu nadával. Jednoducho je to človek, ktorý je týmto známy. Zároveň je tento človek známy aj tým, že on, buď ako Ego, alebo skupina Kontrafakt, vystupoval na Pohode alebo teda na Bažant Pohode. Teda na festivale, ktorý mnohokrát otvárala alebo sa na ňom zúčastnila vaša premiérka Radičová, na ktorý ste chodili aj vy viacerí z opozície, napríklad pán, pokiaľ sa nemýlim, pán Poliačik. Čo je ale potrebné povedať, nie je vhodné, aby skončený právnik sa vyjadroval takýmto spôsobom. Mal by si on možno, teda Ego zvážiť, že či chce vystupovať ako právnik alebo ako raper. Ale v každom prípade, v každom prípade ja poviem iba toľko, že každý sme si zodpovední za svoje výroky. V tomto prípade si je zodpovedný za svoje výroky sám spevák alebo raper Ego tak, ako ste to mali možnosť vidieť.
Podmanický, Ján, poslanec NR SR (2014-01-29):
Ďakujem za slovo. Ja si myslím, že každý čo len trocha súci pozorovateľ vidí, že celá táto schôdza je naozaj úplne zbytočná, napokon potvrdili to aj predkladatelia a navrhovatelia tejto schôdze, ktorí v odôvodnení uviedli dva pomerne chabé dôvody, a musím povedať, že tak slabý návrh na zvolanie mimoriadnej schôdze si ani nepamätám. V podstate navrhovatelia hovoria o dvoch dôvodoch, prvým je, že ombudsmanka nedostala slovo na vláde. Podľa zákona o verejnom ochrancovi práv pôsobnosť „verejného ochrancu práv sa nevzťahuje na vládu Slovenskej republiky“, nebol porušený rokovací poriadok vlády, nebola porušená Ústava Slovenskej republiky, neexistuje právny nárok na to, aby ombudsmanka vystupovala na vláde, napriek tomu jej bod bol zaradený, správa bola zaradená, prijalo sa uznesenie a dokonca prijali sa všetky jej odporúčania, konkrétne, že zásahy v osadách sa budú kamerovať. Čiže neexistuje dôvod tento prvý. Druhý dôvod bol neprimeranosť policajného zásahu v Moldave nad Bodvou. Samotné vystúpenie pána ministra jasne ukázalo, že celé toto divadlo je založené na množstve protichodných informácií, ktoré sa prezentovali v médiách. Napokon je tu vyšetrovanie krajskej prokuratúry, to ukáže, či bol primeraný, alebo bol neprimeraný. Ja si však myslím bez ohľadu na tento konkrétny zásah, že práca policajtov v týchto osadách by mala byť mimoriadne odmeňovaná. Ja nezávidím tým policajtom, ktorí slúžia v týchto častiach Slovenska, je to práca mimoriadne ťažká, mimoriadne zodpovedná, nechcel by som ju robiť za žiadne peniaze na svete, a preto títo policajti si zaslúžia skôr úctu. Áno, ak niekto sa správal neprimerane, nech je potrestaný, ale v zásade patrí úcta tým policajtom, ktorí... (Prerušenie vystúpenia časomerom. Potlesk.)
Ľ. Rošková, poslankyňa: (2007-02-06):
Prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov prerokovať predložený návrh zákona v druhom čítaní.
B. Bugár, podpredseda NR SR: (2004-01-23):
Ďakujem, pán spravodajca. Budeme pokračovať prvým čítaní o vládnom návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov a o doplnení zákona č. 29/1984 Zb. o sústave základných a stredných škôl (školský zákon) v znení neskorších predpisov . Vládny návrh zákona ste dostali ako tlač 498, návrh na pridelenie máme pod č. 512. Prosím pána ministra vnútra, aby návrh zákona uviedol. Nech sa páči.
Blaha, Ľuboš, poslanec NR SR (2015-04-17):
Fantastické je, že včera tu celý deň KDH blokovalo parlament, desiati asi vystúpili, alebo koľkáti, celý klub, ale zdržuje Dušan Jarjabek, lebo si tu dovoľuje s desiatimi minútami vystúpiť. No to je fantastická logika! Vy sa už ani nepočúvate, kolegovia? Ale dobre, budem reagovať na pána kolegu Dušana Jarjabka. Veľmi kultivovaný, s vtipom a nadhľadom prejav. A krásne ukázal ten kontrast. Medzi tým, že SMER sa snaží vecne s nadhľadom reagovať, bez oplzlosti, bez vulgarít, bez toho, že by vás tu osočoval, nadával vám, a zase sa krásne ukázalo, Matovič – okradli, drísty, teľa a podobne. Ale to je dobré, nech to ľudia vidia, nech to ľudia vidia, že pravica je tu tá vulgárna, oplzlá, krčmová. Dokonca aj v tej poslednej krčme takéto výrazy nezaznievajú, až keď sú ľudia opití. Ale vy nie ste opití. Vy ste na úrovni úplne opitého človeka, páni kolegovia. Hovoriť výrazy, ako drísty, okradol, teľa, pán Matovič, to sú proste veci...?! Robíte vizitku celej slovenskej pravici. A ja som veľmi rád, že ten kontrast tu je, že ľavica je tá slušná, tá s nadhľadom, naozaj vecná. Riešime veci, snažíme sa, premiér Fico prichádza s riešeniami. A potom tu máte tú pravicovú vulgaritu, neslušnosť. A je tu veľká otázka, je tu veľká otázka, či sa má zmysel zahadzovať s primitívmi. To je pre mňa otázka. Lebo keď pôjdete okolo krčmy a teraz, nejaký ožran vás tam chce teraz, vulgárne vás osočuje, nadáva vám, čo v tej chvíli človek má robiť? Ako morálny, slušný človek. Má sa s ním pustiť do bitky? Má mu naspäť nadávať tie vulgarizmy, alebo radšej ide späť a nechá to tak. Ja si myslím, že nie je slabosťou, pokiaľ Dušan Jarjabek nebude na vás reagovať. Nie je to slabosťou. Ako reagovať na primitívov, a teraz nemyslím všetkých konkrétne, myslím teraz konkrétne pána Matoviča, povedzme, ktorý tu reagoval slovami, ako je, drísty, okradol, teľa, na takýchto ľudí nereagovať. Proste nezahadzovať sa s primitívmi, toto je jediná reakcia slušných ľudí. A na Slovensku ľavica je tá slušná a pravica je táto vulgárna banda. Je mi to ľúto.
Uhliarik, Ivan, poslanec NR SR (2012-10-16):
Ďakujem pekne. No naozaj nám dnes matematika moc nejde, ani predsedovi zdravotníckeho výboru, ani mne. Aspoň vidíte, že aké je toto stanovovanie zložité. Skúsim byť vecný. Pani doktorka Horváthová, naozaj ste trafili klinec po hlavičke. Povedali ste jednu veľmi zásadnú a dôležitú vec, aby očkovanie a vakcíny boli bezpečné. A preto toto je ten dôvod, prečo sme toto urobili, aby skutočne sa živou vakcínou, ktorú mamička dá z lekárne do auta, aby po dvoch hodinách táto živá vakcína nebola v podstate neúčinná a aby sa neočkovalo v podstate destilovanou vodou. Toto je skutočne ten vecný zámer. A pán Mičovský povedal, že čo keby tu bol nejaký spôsob, aby to ani jedna, ani druhá strana, aby bolí zabezpečené aj bezpečnosť a aby v podstate lekári nemali s tým žiadne alebo menej starostí. No ono to tak takto fungovalo. Pani ministerka, vy viete, že fungovalo to pred ministrom Zajacom. Vakcíny boli zabezpečované Úradom verejného zdravotníctva a my môžeme ešte mnohé milióny eur ušetriť aj práve centrálnym nakupovaním vakcín. Choďte do toho! Plne to podporím, celé KDH to podporí. S tým, že poďme naozaj riešiť vecnú stránku veci. Nech znova Úrad verejného zdravotníctva práve obstaráva tieto vakcíny a budú si tak, ako to bolo kedysi, a toto lekári aj privítali a toto vám povie aj pediatrická spoločnosť, aj Slovenská lekárska komora, sekcia pediatrickej spoločnosti, že toto bol najlepší systém. Nech sa páči, poďme toto urobiť. Čo sa týka pána predsedu zdravotníckeho výboru Rašiho. Ďakujem za vecnú pripomienku, ale ty vieš, že pri zisťovaní cien, či už priemeru šiestich alebo troch, je veľmi ťažko zistiť v iných krajinách túto cenu. Preto je administratívne jednoduchšie dať určitú cenu.
Vaňová, Jarmila, poslankyňa NR SR (2022-10-20):
Poprosím hlasovanie dnes o sedemnástej.
Glváč, Martin, podpredseda NR SR (2017-05-11):
Ďakujem. S faktickými poznámkami piati poslanci. Ukončujem možnosť prihlásenia sa. Pán poslanec Heger, nech sa páči.
Ďuriš Nicholsonová, Lucia, podpredsedníčka NR SR (2017-10-17):
Ďakujem pekne, pán poslanec. Jedna faktická poznámka na vaše vystúpenie. Končím možnosť prihlásiť sa s faktickou poznámkou. Pani poslankyňa Gaborčáková.
Suja, Miroslav, poslanec NR SR (2022-02-02):
Ďakujem za slovo, pán podpredseda. Súhlasím s vystúpením pána poslanca Fecka, čo sa týka toho, ako naložiť s tými potravinami, ktoré doma ostanú. Ja na rozdiel od neho som za komunistov žil len 13 rokov, ale doma sme ešte aj po páde komunizmu chovali, dokonca až donedávna, možno posledných 5 rokov sa doma už nechová nič, zvieratá, všetko, čo doma ostalo, sme tým zvieratám, domácim, väčšinou sviniam dali. A väčšina tých starých gazdov, ktorí sú aj teraz, je im úplne ukradnutá hocijaká smernica Európskej únie alebo aké tu budú nariadenia, či budú môcť – nebudú môcť, aké sú pokuty. To, čo im doma ostane, tým zvieratám to aj dajú. Je to zdravý sedliacky rozum. Je to oveľa lepšie, ako keby to mali dávať niekde do kompostu, s tým absolútne súhlasím. Akurát to isté, ako povedali viacerí predrečníci, tie pokuty, vždy keď vidím nejaké pokuty, tak sa mi rozsvieti také červené svetielko. Ja si myslím, že mali by sme ľuďom vysvetľovať, vzdelávať a vo veľa prípadoch sa aj od nich poučiť radšej, ako ich hneď nejako sankcionovať, a myslím si, že tá horná hranica tých pokút je dosť vysoká, aj ten rozsah sa mi nezdá. Neviem, kto o tom bude rozhodovať, či je niekto v dnešnej dobe schopný brať úplatok za to, aby nedostal 700 eur, ale dostal napríklad len 100, či si nedovolí, to už je na ňom. Ale aj tak si myslím, že tá horná hranica je zbytočne vysoká. Druhá vec je, toto nezníži úplatky celkovo ako v spoločnosti, tieto pokuty, nech ich upravíme, ako chceme. My sme tak naučení, a ja si myslím, ešte nejaké dve-tri generácie to potrvá, kým to, tento neduh stadeto odíde, a nezabráni tomu. Ale takýmto spôsobom, že budeme to my preventívne riešiť, ako som povedal, tu má väčší význam, ako nejaké sankcionovanie ľudí. Ďakujem.
P. Osuský, poslanec: (2001-12-18):
Oslovili sme viacero výborov a v jednom z nich sa vyskytol ďalší doplňujúci návrh, ktorý zaraďuje do tohto článku i reformovanú cirkev na Slovensku. Musím povedať, že i keď ten náš návrh z pochopiteľných príčin, pretože sme neboli informovaní o požiadavkách a historických okolnostiach týkajúcich sa reformovanej cirkvi v súvislosti s týmto návrhom, túto požiadavku neobsahuje, radi sa s ním stotožníme a radi doprajeme i reformovanej cirkvi, aby dostala to, čo – ako hovorí biblia – „jejich jest“. Budem veľmi rád, ctená snemovňa, ak podporíte stanovisko gesčného výboru a odsúhlasíte pozmeňujúce návrhy k tomuto návrhu poslancov, a už vopred vám v mene evanjelickej cirkvi augsburského vyznania ďakujem.
Danko, Andrej, predseda NR SR (2018-02-08):
Pán poslanec Heger.
Mazurek, Milan, poslanec NR SR (2019-06-19):
Pán Klus, vy ako doslova fanatický rusofób si neuvedomujete, že každá minca má dve strany. Aj tá na Ukrajine a amerických investičných pomociach pre budovanie demokracie na Ukrajine, aj tá v Gruzínsku, že jednoducho to nie je len nejaká jednostranná agresia, ako ju vnímate vy. Ale vy ste známy konšpirátor, že vám stačia jednoduché fakty, fanatická nenávisť a nebudete uprednostňovať fakty pred týmito vašimi pocitmi. Veď len nedávno ste šírili nejaké bludy o tom, že Putin zlikvidoval nejakú rafinériu v Bielorusku a že proste to bolo tak a tak, ale nemáte na to žiadne dôkazy. Rovnako teraz hovorili ste napríklad o tom, že Rusko zajalo nejakých námorníkov v Kerčskom prielive, ukrajinských. Tam máte pána ministra obrany, on presne vie, ako to v skutočnosti bolo. Na výbore pre kontrolu činnosti Vojenského spravodajstva nám povedal tie informácie, ako presne tento prípad prebiehal a môžete ísť za ním a informovať sa o tom, ktorá strana bola v tomto prípade na vine. Lenže vy nemáte záujem vedieť A aj B. Vy proste sa uspokojíte s jednostranným výkladom, ktorý vám odprezentujú západné médiá, ktorý príde zo západu a všetko je bez problémov vybavené. Takisto ako nejaké závery vyšetrovacej komisie, ktoré od začiatku Rusko vnímali ako nepriateľa a ruskú stranu odmietli do tejto komisie prizvať, aby sa mohla sama oboznamovať s dôkazmi, prípadne tieto dôkazy ďalej navrhovať. To znamená, na základe týchto vašich jednostranných názorov, týchto jednostranných postojov, rusofóbnych, fanatických postojov, vy si vytvárate alebo prezentujete nejaké politické názory, ale my toto, pán Klus, odmietame. Na rozdiel od vás odmietame túto konfrontáciu, odmietame posilňovanie tejto vojenskej prítomnosti cudzích vojsk vo východnej Európe a chceme, aby Európa ostala v mierovom spolunažívaní, ale o to sa dnes Severoatlantická aliancia ani trochu nesnaží.
Pellegrini, Peter, predseda NR SR (2015-09-22):
Ďakujem pekne. Pán poslanec Hlina, vy chcete pravdepodobne informovať, že nemôže počas rokovania rokovať výbor. Počul som to už z vašej poznámky. Tak ďakujem, nemusíte mi to pripomínať. Ja si myslím, že čo sa týka diskusie k stavebnému zákonu, uvidíme, ako bude prebiehať. V prípade potreby, ide o vážnu situáciu, tak ja aj som schopný prerušiť rokovanie o 18.00 hodine, aby mohol výbor zasadať. Ale poďme najprv pokračovať. Zatiaľ platí tak, ako na 18.00 hodinu zvolal plán poslanec Blaha stretnutie. Nech sa páči, pán minister je už na mieste navrhovateľa.
Poprosím pána poslanca Hraška, aby dokončil svoj pozmeňujúci návrh, respektíve dokončil svoju rozpravu. Kolegyne, kolegovia, poprosím vás o kľud v rokovacej sále, aby sme mohli pokračovať a dokončiť vystúpenie pána poslanca Hraška. [Pokračovanie v rokovaní o vládnom návrhu zákona o územnom plánovaní a výstavbe a o zmene a doplnení niektorých zákonov (stavebný zákon) , tlač 1573.]
Šrobová, Veronika, poslankyňa NR SR (2024-01-18):
Ďakujem teda. Takže z toho, čo ste teraz povedali, vyplynulo, že sú mimoriadne efektívni, že táto enviropolícia je mimoriadne efektívna a nevenuje sa len meraniu kaprov, ako ste sa posmešne o nich vyjadrili, čiže ja by som sa chcela spýtať, ako plánujete zefektívniť ešte viac ich prácu a v čom ešte by nám mohli byť viac prospešní, keďže sú takíto naozaj profesionáli. Ďakujem.
P. Hrušovský, predseda NR SR: (2005-10-25):
(Hlasovanie.) 131 prítomných, 52 za, 17 proti, 59 sa zdržalo, 3 nehlasovali. Návrh sme neschválili. Ďalší návrh.
Hrnčiar, Andrej, podpredseda NR SR (2016-11-25):
Otváram rozpravu o tomto bode programu. Písomne sa prihlásil pán poslanec Mihál za SaS. Nech sa páči, pán poslanec.
Laššáková, Jana, podpredsedníčka NR SR (2015-03-12):
Ďakujem pekne, pán minister, zaujmite miesto určené pre navrhovateľov. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Milanovi Panáčkovi. Nech sa páči, pán spravodajca, máte slovo.
Brocka, Július, poslanec NR SR (2013-12-10):
Ďakujem pekne. Pán poslanec Kamenický, my sme na výbore pre sociálne veci podrobnejšie diskutovali práve kapitolu sociálnych veci. Ale vy ste začali vašu faktickú poznámku, že teda s niečím nesúhlasíte, s niečím súhlasíte. A ja som nezachytil, že s čím z môjho vyhlásenia ste súhlasili. Ale k nezamestnanosti by som ešte jednu vetu rád doplnil. No ak dnes je nezamestnanosť viac ako 14 %, 14,1 % vami oficiálne vykazovaná, v rozpočte predpokladáte na budúci rok 14,3-percentnú nezamestnanosť. Tá 14,3-percentná nezamestnanosť je priemerná celoročná nezamestnanosť. To znamená, keď je priemerná celoročná 14,3 a predpokladáme, že v letných mesiacoch práve sezónnou zamestnanosťou sa mierne alebo viacej zníži, tak musí byť na budúci rok aj 15, možnože aj 16 %, aby v priemere bola 14,3. A je to v každom prípade nárast oproti súčasnému stavu. Ja som čakal, že budete reagovať na to, čo spomenula vo svojej faktickej poznámke pani poslankyňa Jurinová, že jeden plat stačí. Naozaj, ja aj z reakcií, ktoré mám od verejnosti, od ľudí, ktorí to doteraz nevedeli a teraz to už vedia, tak je to jeden z veľkých problémov. A ak vy očakávate, že verejnosť si zatne do jazyka a bude prijímať vaše ďalšie opatrenia s pochopením, tak musíte prejaviť väčšiu mieru solidarity.
B. Bugár, podpredseda NR SR: (2003-09-10):
B. Hanzel, poslanec: Ďakujem. Ospravedlňujem sa pánovi Čaplovičovi, omylom som povedal HZDS, samozrejme, Smer, tým som chcel poukázať, že sú to štyria opoziční poslanci, ktorí diskutovali v rozprave na túto tému. Ja si aj tak nemyslím, že dohoda niektorého klubu, že niekto jediný vystúpi na takúto citlivú tému, je dostatočné. Myslím si, že každý máme svoj názor a že je to dostatočne zaujímavá téma, aby sme na tú tému diskutovali. Ďakujem.
Danko, Andrej, predseda NR SR (2016-09-13):
Ja mám právo vás upozorniť a mám právo skočiť vám do reči....
Kuffa, Štefan, poslanec NR SR (2014-09-24):
Ďakujem. Sála je plná emócií a búrlivosti. Ja som chcel tak trošku skôr reagovať tým procedurálnym. Ale teraz už by som chcel vysloviť teda poďakovanie všetkým poslancom, tým, ktorí hlasovali za vyslovenie Národnej rady Slovenskej republiky k situácii na Ukrajine, úprimne všetkým im chcem poďakovať, lebo týmto hlasovaním aj preukázali naozaj to, že záleží nám na pokoji a mieri v susednej krajine, ktorou bezpochyby Ukrajina je. Ďakujem ešte raz všetkým.
Viskupič, Marián, poslanec NR SR (2024-02-16):
Ďakujem pekne za slovo, pán predsedajúci. Milé kolegyne, kolegovia, no, už sme v piatkovom popoludní, v podstate koaliční poslanci teda už sú doma, nás opozičných tu pár zostalo, takže cením si každého jedného, kto tu sedí a ide sa, a ide sa teda venovať aj tejto téme. Takže v úvodnom slove len krátko. Návrh zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov predkladajú na rokovanie Národnej rady Slovenskej republiky poslanci Národnej rady Slovenskej republiky Marián Viskupič a Branislav Gröhling. Cieľom návrhu zákona je zvýšenie hranice pre povinnú obratovú registráciu pre platenie dane z pridanej hodnoty zo súčasnej úrovne 49 790 euro na sumu 75-tisíc eur. Možnosť dobrovoľnej registrácie pre platenie dane z pridanej hodnoty zostáva, samozrejme, zachovaná. Návrh zákona bude mať negatívny vplyv na rozpočet verejnej správy v prvom momente, bude mať pozitívne sociálne vplyvy, ako aj pozitívny vplyv na podnikateľské prostredie. Návrh zákona nebude mať vplyv na životné prostredie, informatizáciu, služby verejnej správy pre občana ani na manželstvo, rodičovstvo a rodinu. Návrh zákona je v súlade s Ústavou Slovenskej republiky, s ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie. Ďakujem pekne za pozornosť, viac poviem v rozprave, do ktorej sa hlásim ako prvý. Ďakujem pekne.
Laurenčík, Milan, podpredseda NR SR (2021-10-21):
Dobre.
Kollár, Boris, predseda NR SR (2021-04-30):
Ďakujem. Teraz dávam slovo pánovi poslancovi Sujovi.
Paška, Pavol, predseda NR SR (2014-09-09):
Pani podpredsedníčka Laššáková.
Novotný, Viliam, poslanec NR SR (2014-11-10):
Ďakujem pekne. Pán premiér, dôvodov na vaše odvolanie je veľa. Dovoľte mi z nich spomenúť len dva zo zdravotníctva. Tým prvým dôvodom je tunelovanie a plytvanie verejných zdrojov v zdravotníctve nominantmi strany SMER, dokázaný prípad, dokázaný vami, vy ste odvolali ministerku zdravotníctva, pardon, nechali ste ju odísť pre tunelovanie a plytvanie verejných zdrojov v zdravotníctve v piešťanskej nemocnici nominantmi strany SMER. Tým druhým dôvodom je stav slovenského zdravotníctva. Po dva a pol roku je slovenské zdravotníctvo počas vašej vlády v horšom stave, než v akom ste ho preberali. Najkrajším dôkazom toho je zavedenie registračných pokladníc v ambulanciách ministrom Kažimírom. Chce vybrať na poplatkoch na dani 70 mil. eur, rozumiete tomu, v bezplatnom Ficovom zdravotníctve vybrať na dani za poplatky 70 mil. To už nie je obchod so zdravím, ktorý ste tak kritizovali, to je hypermarket so zdravím, ktorý tu zavádzate. Mnohí sa ma pýtali, prečo ste tak rýchlo odvolali pani ministerku Zvolenskú. A ja vidím na to jeden jediný dôvod. A ten vám poviem. Závažné podozrenia, že tu nejde o jeden jediný predražený nákup cétečka, sú tu z plytvania a tunelovania verejných zdrojov v zdravotníctve nominantmi strany SMER naprieč celým zdravotníctvom, nominantmi vašej strany, pán premiér, strany, ktorej predsedáte. Preto ste rýchlo odvolali pani ministerku Zvolenskú, aby sa po tom už nepátralo, aby v tom už bol pokoj, aby sa nikto na nič nepýtal. Ale nedarí sa vám to, ľudia sa pýtajú, ľudia chcú vedieť, chcú vedieť lekári, sestry, pacienti, opozícia, verejnosť, prečo sa rozkráda slovenské zdravotníctvo počas vašej vlády, pán premiér.
Poliačik, Martin, poslanec NR SR (2015-05-05):
Jozef, ja rovnako ako ty tomu veľmi málo rozumiem. Nevystúpim v rozprave, ale aspoň k tým autorským právam, ktoré sa týkajú využívania obsahu, napríklad na internete aj plug-inov, nielen, nielen celých programov, ale aj plug-inov dajme tomu do Firefoxu alebo do Skype, alebo do vecí, ktoré dennodenne využívame, tam nie je pravda, že sa nerozmýšľa nad tým alebo že by neboli chránené autorským právom. Práveže tam sú odstupňované množstvá rôznych stupňov ochrany autorských práv, sú tam licencie. Niekoľkokrát sme tu predkladali aj s Jofom Viskupičom, aj s Jankou Žitňanskou zavedenie tzv. Creative of Commons licencií, ktoré umožňujú autorovi na začiatku definovať, akým spôsobom a kto môže narábať s jeho obsahmi, a tým v podstate odbúravajú tú povinnosť, ktorá doteraz bola súčasťou Autorského zákona na Slovensku, že bolo, že by bolo teoreticky, nikto to nedodržiava, ale teoreticky by bolo nutné pri každom stiahnutí Firefoxu alebo podobného programu do počítača uzavrieť písomnú zmluvu s konkrétnym autorom každého jedného plug-inu. Na Slovensku to doteraz bola v podstate šedá zóna, Autorský zákon to moc neriešil. Dúfam, že to porieši nejakým spôsobom táto novela. Ale ja odporúčam, naozaj ako úroveň toho, čo si rozprával, bola minimálne spred dvadsiatich rokov, keď ešte akože Didaktiky sa dali používať ako počítače, ale určite nie je reflexiou súčasného stavu.
Jasaň, Viliam, poslanec NR SR (2013-10-15):
Ďakujem veľmi pekne. No konečne som sa dozvedel, a to oceňujem, že niekto z opozície povedal, že tá decentralizácia bola zlá. Naozaj bola zlá. Ona zaviedla obrovský chaos, aj to systému sociálnych služieb. Zničila to, čo fungovalo niekde možno s problémami, ale fungovalo. Po tej decentralizácii, žiaľ, to nefungovalo. A toto je oblasť, ktorá sa nedá tak jednoznačne a veľmi rýchlo zmeniť, ale my to meníme. Meníme to síce možno podľa vás pomaly, ale meníme to. A určite na budúci rok príde taká novela, ktorá to razantnejšie a zásadnejšie zmení. Ale nedá sa to urobiť len tak jednoducho. Vy ste rok a pol tiež mali na to, tak ako my a neurobili ste, lebo ste nestihli. Tak netlačte do niečoho nás. Ja som prešiel veľmi veľa verejných aj neverejných zariadení a videl som dosť výrazné rozdiely, ani nie tak v poskytovaní služieb, ale vo výške tzv. oprávnených nákladov. A našou snahou je, aby starostlivosť o starých ľudí nebola biznisom. A to sa nedá len tak jednoducho naformulovať a odstrániť, pretože ja ťažko pochopím, keď v jednom zariadení, kde je na určitej úrovni tá opatrovateľská služba a všetko okolo zabezpečovania pobytu na úrovni 720 euro a videl som také zariadenia, aj verejné, neverejné, a bol som aj v ďalších, kde to je takmer 1 400. A keď som sa pýtal, že koho tu teda vyberáte? No, viete, my vyberáme takých, ktorých, ktorí majú tie najvyššie dôchodky a ktorí si to môžu dovoliť. Toto my chceme odstrániť a my nechceme diskriminovať ani podľa toho, kto aký má dôchodok, ale chceme pripraviť takú pôdu, aby tam naozaj išiel ten, kto túto službu potrebuje.
M. Číž, podpredseda NR SR: (2009-10-29):
Na úvod mi dovoľte povedať, že pokračujeme v prerušenom rokovaní 43. schôdze Národnej rady, a to hlasovaním o návrhu na vyslovenie nedôvery členovi vlády Slovenskej republiky Igorovi Štefanovovi, poverenému riadením Ministerstva výstavby a regionálneho rozvoja Slovenskej republiky (tlač 1293). Dovoľte mi uviesť obligátnu informáciu, že podľa čl. 88 ods. 2 Ústavy Slovenskej republiky na vyslovenie nedôvery vláde alebo jej členovi je potrebný súhlas nadpolovičnej väčšiny všetkých poslancov, to znamená súhlas najmenej 76 poslancov. Prosím teraz spoločného spravodajcu z výboru pre verejnú správu a regionálny rozvoj pána poslanca Petra Dubravaya, aby prečítal návrh uznesenia.
Nehézová, Jana, poslankyňa NR SR (2018-05-16):
Ja by som sa, pán kolega, pardon, chcela len opýtať, v tomto návrhu zákona sa píše, aj vy ste to spomínali, zriadenie etickej komisie na ministerstve zdravotníctva, tým pádom teda etické komisie, ktoré sú na vyšších územných celkoch, budú zrušené alebo budú fungovať nejako ako nižší orgán? A dlhšiu dobu sa už hovorí teda, že by sa mali zrušiť a že by mal to robiť ŠÚKL, alebo teda tu čítam, že zriadenie národného portálu klinického skúšania. Tak teda neviem teraz.
Sulík, Richard, poslanec NR SR (2012-08-07):
Ďakujem pekne. No, Maroš, nerozumiem tomuto osobnému a úplne zbytočnému útoku, ale tak možno to bola nejaká stranícka úloha. Každopádne môžem teda ja povedať, že keď som ja viedol Národnú radu, tak som dôsledne a prísne dodržiaval rokovací poriadok, to sa teraz nedeje. (Potlesk. Ruch v sále.) A, a akože veľmi smiešne, ale skúste teda si ten rokovací poriadok pozrieť a skúste ukázať prípady, kedy dodržaný nebol. Teraz každopádne vieme, že zákon nebol zverejnený na portáli a nebola dodržaná lehota v pripomienkovom konaní. A máme tu a na to využijem moju zvyšnú minútu, máme tu prítomného pána ministra spravodlivosti a ja by som ho poprosil, keď v nejakej záverečnej reči, keby on mohol povedať svoj osobný názor, či je správne a či je to vôbec v súlade so zákonom rokovať o takých zákonoch, ktoré neboli zverejnené, lebo to tu robíme teraz, práve znásilňujeme právo a či teda toto je kóšer, že bez zverejnenia sa v inej veci, o druhom pilieri rokuje tu, a zjavne tento zákon aj červený valec schváli. Takže ešte raz, Maroš, neviem, čo to celé chcelo byť, ale tak možno, že máš teraz lepší pocit z toho.
B. Bugár, podpredseda NR SR: (2005-06-24):
K. Ondriaš, poslanec: Ďakujem za slovo. My v Národnej rade sa tu vyrozprávame, uvedieme jednoznačné fakty mnohých neprávostí, ktoré sa stali, a uvedieme aj, ako to treba napraviť. Ale ja si myslím, že ten totalitný, korupčný systém, v ktorom žijeme, to neovplyvní. Je veľmi silný, koherentný a uvedomuje si aj svoju silu, domácu aj zahraničnú. A ja si myslím, že raz by sme ozaj v Národnej rade mohli sa zaoberať otázkou, aké nástroje sa dajú použiť, aby to takto nebolo a aby ozaj občan sa dovolal svojho práva. Ďakujem.
Kotleba, Marian, poslanec NR SR (2018-10-19):
Martin, ja chcem ešte pripomenúť pre tých, ktorí to náhodou ešte tesne pred skončením schôdze počúvajú dnes, že čo je veľmi zlé na súčasnom nastavení tohto, nazvem to, očkovacieho systému, je to, že štát na jednej strane chce nútiť rodičov tých detí podstúpiť očkovanie pod hrozbou pokút, ktoré sú pre mnohých ľudí dosť vysoké, pretože môžu zachádzať do 166 eur a pre ľudí, ktorí sa potácajú niekde na hranici životného minima alebo jednoducho nevedia tie príjmy získať vyššie, aj keď sa snažia, tak 166 eur je dosť silný peniaz na to, aby ich to donútilo dať tie deti očkovať. A tá obrovská nespravodlivosť je v tom, že na jednej strane štát donúti rodičov detí dať ich očkovať a na druhej strane nenesie absolútne žiadnu zodpovednosť za prípadné následky. A v našom programe sociálnej pomoci vidíme, že tých následkov na deťoch, ktoré po očkovaní zostali rôznym stupňom postihnuté, je naozaj veľa a naozaj ten štát tým rodičom tých detí potom neponúka absolútne žiadnu pomoc, pomocnú ruku, nejakú, nejakú mieru, nazvem to, že spoluúčasti na tom utrpení a tí rodičia sú v tom úplne sami. Ale donútil ich do toho štát, lebo musíte očkovať, lebo keď nebudete očkovať, dáme vám pokuty. Pre vás možno likvidačné, pre niektorých možno symbolické. To mi príde v dnešnej spoločnosti, ktorá sama seba nazýva ako demokratickú a slobodnú, ako absolútne nespravodlivé.
Senko, Ján, poslanec NR SR (2011-07-07):
Ďakujem za slovo. Pán predsedajúci, hneď na úvod, by som chcel upozorniť na § 130 rokovacieho poriadku odsek 7, a síce, že na interpeláciách musia byť prítomní všetci členovia vlády. V odôvodnených prípadoch môže predseda vlády určiť, ktorý člen vlády bude za neprítomného člena vlády na interpelácii odpovedať, alebo oznámi, že bude na ne odpovedať sám. Nezdá sa mi, že sú tu prítomní všetci členovia vlády, alebo žeby boli pred interpeláciami zo strany povereného podpredsedu vlády ospravedlnení. (Prerušenie vystúpenia predsedajúcim.)
B. Bugár, podpredseda NR SR: (2005-10-26):
(Hlasovanie.) Prítomných 131 poslancov, za 123, proti 1, zdržali sa 6, nehlasoval 1. Konštatujem, že návrh zákona sme pridelili výborom, určili gestorský výbor ako aj lehoty výborom na jeho prerokovanie v druhom čítaní. Prosím teraz pána poslanca Abrhana, aby uvádzal jednotlivé návrhy uznesení k vládnemu návrhu zákona, ktorým sa mení a dopĺňa zákon č. 129/2002 Z. z. o integrovanom záchrannom systéme v znení ďalších zákonov, tlač 1316.
Mihalik, Marcel, poslanec NR SR (2021-05-05):
Ďakujem, pán predsedajúci. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kollár, Boris, predseda NR SR (2023-06-13):
Keď sa to neskončí do devätnástej, tak to ide do ďalš... Áno.
Figeľ, Ján, podpredseda NR SR (2015-11-24):
Pán spravodajca, žiadate si slovo? (Reakcia spravodajcu.) Nie. Prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov . Tento vládny návrh zákona má parlamentnú tlač 1733 a spoločná správa je označená ako tlač 1733a. Pán podpredseda vlády, nech sa páči, odôvodnite tento vládny návrh zákona.
Pellegrini, Peter, predseda NR SR (2016-02-11):
Vyhlasujem rozpravu za skončenú. Zároveň prerušujem rokovanie o tomto bode programu. Ďakujem veľmi pekne pánovi navrhovateľovi aj pánovi spravodajcovi. V rokovaní 61. schôdze pokračujeme návrhom skupiny poslancov Národnej rady Slovenskej republiky na prijatie uznesenia Národnej rady Slovenskej republiky k prijatiu opatrení na ochranu práv pacientov a na stabilizáciu postavenia zdravotných sestier a zdravotného systému ako celku so zameraním na zníženie zadlženia . Návrh má parlamentnú tlač 1873. Dávam teraz slovo poslancovi Ivanovi Uhliarikovi a prosím ho, aby za skupinu poslancov tento návrh uviedol. Nech sa páči, pán poslanec, máte slovo.
Laššáková, Jana, podpredsedníčka NR SR (2012-05-10):
Na vystúpenie pána poslanca s faktickými poznámkami je prihlásených dvanásť pánov poslancov. Končím možnosť prihlásiť sa s faktickými poznámkami. Nech sa páči, pán poslanec Kaník.
B. Bugár, podpredseda NR SR: (2005-02-08):
Preto vyhlasujem rozpravu za skončenú. Pán navrhovateľ, nech sa páči, môžete sa vyjadriť k rozprave.
Danko, Andrej, predseda NR SR (2020-02-25):
Na vystúpenie pána poslanca štyri faktické, uzatváram možnosť prihlásenia. Nech sa páči, pán poslanec Soboňa.
Bugár, Béla, podpredseda NR SR (2017-12-08):
Pán spravodajca? Nie. Prerušujem rokovanie a za chvíľočku pristúpime k hlasovaniu. Máme prerokovaných, o ktorých aj môžme hlasovať, teda sedem návrhov. A o tých rozpočtoch, ktoré sme dokončili dnes ráno, budeme hlasovať až po odsúhlasení štátneho rozpočtu. (Zaznievanie gongu.) (Prestávka.) (Po prestávke.)
Bugár, Béla, podpredseda NR SR (2018-12-06):
Pán poslanec Farkašovský.
Horecký, Ján, dočasne poverený minister školstva, vedy, výskumu a športu SR (2023-02-09):
V zásade tieto potreby chceme napĺňať zo všetkých dostupných disponibilných zdrojov. To znamená aj z plánu obnovy a odolnosti, z európskych štrukturálnych fondov a taktiež zo štátneho rozpočtu. Na kalendárny rok 2023 nepotrebujeme osobitne čerpať zo štátneho rozpočtu okrem spoluúčasti financovania už spomenutých zdrojov, ale v rokoch, pretože už 14. rok v podstate pokrývame tieto potreby z európskych peňazí a napriek tomu, že teda rozširujeme výrazne počet členov inkluzívnych tímov, tak dokážeme toto zatiaľ pokryť prostredníctvom výziev a europeňazí, ale v sledujúcich troch rokoch už pri trende narastania teda týchto členov podporných inkluzívnych tímov potrebujeme zapojiť aj štátny rozpočet, lebo fondy, pochopiteľne, slúžia iba na naštartovanie tejto, tejto činnosti.
V. Veteška, podpredseda NR SR: (2005-10-26):
Prerušujem rokovanie Národnej rady Slovenskej republiky do 14.00 hodiny. Rozprava je otvorená, písomne sa prihlásil ako prvý vystúpi pán poslanec Tkáč a potom budú prihlášky, ústne, do rozpravy k tomuto bodu programu. Dobrú chuť prajem. (Prestávka.) (Po prestávke.)
Blanár, Juraj, podpredseda NR SR (2022-06-22):
Môžete ho dokončiť?
Laššáková, Jana, podpredsedníčka NR SR (2014-11-27):
Na vystúpenie pána poslanca s faktickou poznámkou pán poslanec Fecko. Končím možnosť prihlásiť sa s faktickými poznámkami. Nech sa páči, pán poslanec.
Vašečka, Richard, poslanec NR SR (2015-02-05):
Vážený pán premiér, ďakujem za vašu odpoveď aj za váš zodpovedný postoj ako, ako premiéra, ako, ako štátnika. Zároveň ďakujem za podporu referenda a za odporúčanie zúčastniť sa občanom a takisto za nemenej dôležitú podporu inštitútu referenda ako takého bez ohľadu na to, či ide o toto alebo iné. Takisto si uvedomujem, že ste na túto otázku už niekoľkokrát médiám odpovedali, ale pokladám za dôležité, a preto som túto otázku položil, aby sa táto odpoveď inak zopakovala a zaznela aj na pôde Národnej rady, kde predsa tieto výroky majú inú váhu ako len v médiách. Takisto vám ďakujem, že ste nezopakovali alebo nepotvrdili výroky niektorých, ktorí hovoria, že referendum je zbytočné, že vy ho za zbytočné nepokladáte, a takisto kvitujem, že ste vyzývali k slobode a sám sa rozhodnete slobodne. Nijakým spôsobom nechcem túto vašu slobodu a súkromie narušovať. Ste verejný činiteľ, ak sa chcete k tomu vyjadriť, predsa by som rád vás poprosil, či by ste mohli rozviesť svoje osobné uvažovanie, ako budete odpovedať na tieto tri otázky. (Smiech v sále.)
Muňko, Dušan, poslanec NR SR (2016-10-19):
Vážený pán podpredseda, vážená pani ministerka, vážené kolegyne, kolegovia, osobne vítam tento návrh zákona, prináša veľa potrebných zmien. Ako vládna koalícia sme dlžní voči občanom istým spôsobom v exekúciách poupratovať. Život je zložitý a Slovák zďaleka nemá príjmy, respektíve životné istoty na úrovni priemeru Európskej únie a ekonomicky najsilnejších štátov ani nehovorím. S priemernou mzdou sme na chvoste v Európskej únii, minimálna mzda takisto, o dôchodkoch je zbytočné hovoriť a argumentovať tu s nejakými číslami. Takáto situácia vedie k zadlžovaniu ľudí, hlavne tých sociálne najslabších, ktorí potom logicky majú problém dlžoby splácať. Že je to otázka aktuálna, o tom svedčia rastúce počty exekúcií. Kým v roku 2008 počet došlých žiadostí o exekúcie bolo 396-tisíc, zhodovať s počtom vybavených žiadostí a z nevybavených zostávalo zhruba 1,5 milióna, v roku 2016 je to už horšie vo všetkých ukazovateľoch, počet vybavených žiadostí je o 30-tisíc menší ako počet došlých a počet nevybavených žiadostí narástol na 3,3 milióna. Samostatné počty exekúcií sú jedna stránka veci. Ale tieto čísla majú aj svoju štruktúru, poukazujú na ďalšie problémy v tejto oblasti. Napríklad okolo 40-tisíc ľudí pod exekúciou evidovaných je na úrade práce. Aký majú motív títo ľudia pracovať? Nechcú zarábať na splácanie dlhov, radšej sa nezamestnajú. Samozrejme, že takto dostávajú sa na sociálne dno a výrazne je aj väčší počet exekvovaných dôchodcov. Oproti januáru tohto roku je ich v súčasnosti o 2 500 tisíca viac. Je to dosť dôvodov, aby sme sa s touto problematikou systematicky zaoberali. V súčasnosti je na Slovensku exekúcia takpovediac veľká čierna diera, do ktorej keď niekto spadne, je, len veľmi ťažko sa z nej vyhrabeme. A aby nevznikol omyl, ja netvrdím, že dlhy netreba splácať a odpúšťať ich, no súčasný mechanizmus vymáhania dlhov by mal viesť k bezodkladnému uspokojeniu veriteľa, teda k splateniu dlhu a nemal by dlžníka zničiť, respektíve dlhým konaním a predlžovaním jeho problémov. Čo teda náš systém v exekúcii potrebuje, to sú jasné pravidlá a rýchlejšie konanie. A myslím si, že tento zákon to rieši čiastočne. Veľa myšlienok v navrhovanej novele naozaj vedie k tomuto cieľu a v rýchlosti sa niektorých aj dotknem. Zriadenie jedného, jediného exekučného súdu by mal, naozaj mohlo znamenať urýchlené konanie. Osobne si najviac na tomto návrhu novely zákona cením to, že zavádza prehľadné pravidlá pre účastníkov jednak centrálnou evidenciou, v ktorej bude zverejnený aktuálny stav exekúcie a jej účastník bude môcť kontroly... (reakcia spravodajkyne) aha, pardon, pardon. (Reakcia spravodajkyne.) Áno, pardon. Pardon. (Reakcia predsedajúceho.) Nasleduje na ten ďalší, áno. Prosím? (Reakcia spravodajkyne.) Nie, pardon.
Laurenčík, Milan, podpredseda NR SR (2022-02-25):
Pán poslanec Ján Benčík, nech sa páči.
Hrnčiar, Andrej, podpredseda NR SR (2017-12-13):
Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. O slovo však požiadal pán minister. Nech sa páči.
Fico, Robert, podpredseda NR SR (2011-09-14):
Ďakujem pekne, pán podpredseda. Mňa zaujal na vystúpení pána predsedu parlamentu osobný rozmer pána Sulíka, pretože je evidentné, že ľuďom, ktorí neustále komunikujú cez sociálne siete a cez počítače, chýba základná výbava, pokiaľ ide o slušné medziľudské vzťahy a pokiaľ ide normálnu ľudskú komunikáciu. Keď som postavil pánovi ministrovi zahraničných vecí otázku, aby mi odcitoval jednu jedinú urážku, ktorá odznela v mojom vystúpení, tak sa mojej otázke vyhol, pretože dobre vie, ak ma pozorne počúval, že v mojom vystúpení nič také nebolo. Pán predseda parlamentu, pán Sulík, ja vás žiadam o zvolanie poslaneckého grémia v tomto okamihu, pretože ako predseda stany, ktorá je najsilnejšou politickou stranou na Slovensku, ktorá zastupuje obrovské množstvo ľudí, nemôžem akceptovať, aby ste nazývali ústavných činiteľov Slovenskej republiky, poslancov Národnej rady za stranu SMER – sociálna demokracia primitívmi. Nehnevajte sa, ja sa voči tomu ohradzujem. Je to spôsob, ktorý je neakceptovateľný v parlamente. Ak si tak píšete cez počítače, je to váš problém. Ale nekomunikujte v Národnej rade, ako komunikujete cez sociálne siete. Buď sa ospravedlňte strane SMER – sociálna demokracia a frakcii za túto hrubú urážku v Národnej rade, ak sa neospravedlníte, žiadame zvolanie poslaneckého grémia, pretože takto nemôže pokračovať Národná rada, ak začne najvyšší ústavný činiteľ, druhý najvyšší ústavný činiteľ, vy si to stále neuvedomujete, ste druhý najvyšší ústavný činiteľ v tejto krajine, nazývať svojich kolegov v Národnej rade Slovenskej republiky primitívmi?! Toto je niečo, čo tu ešte nikdy nebolo. Takže buď sa rýchlo ospravedlňte, alebo zvolajte poslanecké grémium. (Potlesk.)
V. Veteška, podpredseda NR SR: (2004-05-12):
K. Ondriaš, poslanec: Áno. Na prvú faktickú poznámku. V podstate tá fráza, ako by bolo dobre, keby tu nebol socializmus, bola súčasťou kolonizačného balíčka, ktorý tu bol dodaný v roku 1989. Nebudem o tom diskutovať, ale fakty jednoznačne hovoria, za socializmu Slovensko dobiehalo aj západnú Európu, aj Spojené štáty americké. (Reakcie z pléna.) Viete, smejúci sa páni poslanci, ukážte mi dáta, ukážte mi fakty, lebo toto, čo hovoríte, to sú profesionálne frázy kolonizačného balíčka, ktorý tu bol dodaný. Ja vám poviem iné frázy. Za päť rokov dobehneme Rakúsko v reálnych cenách. V reálnych mzdách. Reálne mzdy sú o 10 percent nižšie, sú v roku 1980, a Rakúsko išlo dopredu. Keď sprivatizujete štátne podniky, ako pôjdu dopredu a tak ďalej. Sprivatizovali ste, rozkradlo sa, zničilo. Keď sprivatizujete stavebníctvo, ako pôjdete dopredu a tak ďalej? Sme v stavebníctve v roku 1968,  poľnohospodárstvo je v roku 1958. Toto všetko bol súčet kolonizačného balíčka a vy opakujete  frázu, ktorú neviete potvrdiť, ale aj tá je klamlivá, ako boli všetky. Ja viem, že v novembri 1989, vy ste verili, že reálne mzdy budú stúpať a že neklesnú do roku 1980. Vy ste verili, že keď prejde privatizácia, že naše podniky budú prosperovať. Vy ste verili, že keď rozbijete družstvá, že to bude prosperovať. Rovnako, ako veríte týmto blúzneniam. Keď mi uvediete fakty, tak vám uverím. Ja vám tie fakty dodám kedykoľvek. Ďakujem za pozornosť.
Novotný, Viliam, poslanec NR SR (2014-05-27):
Ďakujem pekne. Rád by som pripomenul členom výboru pre nezlučiteľnosť funkcii, že naše rokovanie sa uskutoční dnes o 12.30 hod. v našej zasadacej miestnosti. Ďakujem pekne.
Grendel, Gábor, podpredseda NR SR (2022-11-29):
(Zaznievanie gongu.) Kolegyne, kolegovia, budeme teda pokračovať v prerušenej schôdzi. Ďakujeme zamestnankyniam organizačného odboru a ospravedlňujeme sa za technické zdržanie poslankyniam a poslancom. Takže ako som povedal, na 78. schôdzi budú overovateľmi poslanci Miloš Svrček a Richard Takáč, náhradníkmi pani poslankyňa Kavecká a pán poslanec Eduard Kočiš. Návrh programu schôdze vám bol rozdaný, a teda je označený ako nové znenie. Skôr ako dám slovo poslancom, ktorí budú chcieť navrhnúť zmenu alebo doplnenie programu, uvádzam, že v návrhu programu sa uvádzajú aj materiály a návrhy rozpočtov príslušných inštitúcií, predložené v súlade s platnými zákonmi, ktoré na návrh gestorských výborov uvedú ich predkladatelia, ako sú uvedení v návrhu programu. Na to, aby mohli uvedené materiály uviesť a vystúpiť v rozprave, je potrebný súhlas Národnej rady. Navrhujem, aby sme súhlas s ich vystúpením, ako aj súhlas so skrátením lehoty podľa § 81 ods. 2 zákona o rokovacom poriadku vyslovili schválením programu ako celku, pokiaľ nikto nepredloží iný návrh. Pristúpime teraz k hlaso... k schvaľovaniu návrhu programu 78. schôdze. Ešte predtým, pán poslanec Dostál.
L. Köteles, poslanec: (2005-03-16):
Národná rada Slovenskej republiky uznesením č. 1438 z 19. januára pridelila  predmetný návrh zákona, týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre životné prostredie a ochranu prírody. Uvedené výbory prerokovali predmetný návrh zákona v lehote určenej uznesením Národnej rady Slovenskej republiky. Predmetný vládny návrh zákona odporúčali Národnej rade Slovenskej republiky schváliť s pozmeňujúcimi a doplňujúcimi návrhmi Výbor Národnej rady Slovenskej republiky pre pôdohospodárstvo, Výbor Národnej rady Slovenskej republiky pre verejnú správu a Výbor Národnej rady Slovenskej republiky pre životné prostredie a ochranu prírody. Ústavnoprávny výbor Národnej rady Slovenskej republiky uvedený návrh zákona prerokoval, ale neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Z uznesení výborov Národnej rady Slovenskej republiky uvedených pod bodom III tejto správy vyplývajú pozmeňujúce a doplňujúce  návrhy, ktoré máte uvedené pod bodmi 1 až 24 v časti IV spoločnej správy. Z tohto dôvodu ich nebudem osobitne čítať, podotýkam, že stanovisko gestorského výboru je uvedené pri každom z pozmeňujúcich návrhov. O všetkých pozmeňujúcich a doplňujúcich návrhoch odporúča gestorský výbor hlasovať spoločne s odporúčaním schváliť.
Bittó Cigániková, Jana, poslankyňa NR SR (2020-09-29):
Ďakujem veľmi pekne. Pani Záborská, interrupcia je jeden z najbezpečnejších zdravotníckych zákrokov vo svete, napriek tomu chirurgická interrupcia je rizikovejšia ako interrupcia medikamentózna. To je všetko, čo vám hovorí celý svet, to je všetko, čo vám hovoria odborníci, a to je všetko, čo vám hovorím aj ja. My sa tu nebavíme o tom, či interrupcia áno, alebo nie. Interrupcie sú u nás legálne, sú povolené a celý svet, všetky krajiny Európy fungujú na medikamentóznej forme. A napríklad vy radi uvádzate fínsku štúdiu, ktorá je, samozrejme, bludom, ale... a je to na konci aj v nej samotnej označené, to vy dobre viete. Ja tu mám 13 štúdií, ktoré dokazujú opak. Ale zaujímavé je, že aj vo Fínsku sa väčšina interrupcií robí medikamentóznou formou. Všetky interrupcie, teda vo všetkých krajinách Európy, kde sa med... kde je medikamentózna tabletka povolená, medikamentózna forma povolená, tak všade sa robí väčšina interrupcií touto formou. Podotýkam, že medikamentózna forma je možná len do 8. – 9. týždňa tehotenstva, čiže napriek tomu sú krajiny, kde sa 97 % robí takouto formou. Nikto netvrdí, že interrupcia je bezpečná. Kedysi sa robi... kedysi sa dokonca robila aj bez anestézy a ženy naprík... napriek tomu ju podstupovali. Viete si predstaviť tú ukrutnú bolesť? Napriek tomu, keď sú v zúfalých situáciách, tak idú aj na takýto, na takýto druh zákroku. Pôjdu aj na chirurgickú interrupciu a pôjdu na akúkoľvek. A to je to, čo vám stále hovoríme. Interrupcie tu budú. Budú buď legálne, alebo nelegálne. Môžete im to sťažovať tým, že im budete hovoriť, no moja zlatá, ty si sa rozhodla, tak ako si ja neželám, a preto budeš trpeť, aj keď tu máme už 30 rokov modernejšiu a menej, menej... alebo viac šetrnú formu. Môžte to takto robiť, ale ja s tým nesúhlasím a nikdy s tým súhlasiť nebudem.
F. Mikloško, poslanec: (2009-05-20):
Pán poslanec, vy stále hovoríte alebo často hovoríte o Slovensku. Máte pravdu, vy v SNS natoľko milujete Slovensko, že za seba a za svoje prachy by ste aj život dali. Pán poslanec, vy už nerozprávajte o Slovensku po tom všetkom, čo sa v tomto volebnom období deje, rozprávajte o prachoch. Ale musím vás nakoniec pochváliť. Keď som počúval váš slovník o tom „opakuj, opakuj, lebo si sprostý“ a podobné, „blbosť“ a neviem čo, naozaj si myslím, že je to ďaleko kultivovanejší a slušnejší slovník, ako používa váš predseda. A v tomto zmysle dovoľte, aby som sa vám teda poklonil. Ďakujem. (Potlesk.)